CELEX: 62022CN0104
Language: sl
Date: 2022-02-15 00:00:00
Title: Zadeva C-104/22: Predlog za sprejetje predhodne odločbe, ki ga je vložilo Markkinaoikeus (Finska) 15. februarja 2022 – Lännen MCE Oy/Berky GmbH in Senwatec GmbH & Co. KG

25.4.2022   
            
            
               SL
            
            
               Uradni list Evropske unije
            
            
               C 171/19
            
         
      Predlog za sprejetje predhodne odločbe, ki ga je vložilo Markkinaoikeus (Finska) 15. februarja 2022 – Lännen MCE Oy/Berky GmbH in Senwatec GmbH & Co. KG
      (Zadeva C-104/22)
      (2022/C 171/24)
      Jezik postopka: finščina
      
         Predložitveno sodišče
      
      Markkinaoikeus
      
         Stranke v postopku v glavni stvari
      
      
         Tožeča stranka: Lännen MCE Oy
      
         Toženi stranki: Berky GmbH in Senwatec GmbH & Co. KG
      
         Vprašanja za predhodno odločanje
      
      Podjetje A je ustanovljeno v državi članici X, v kateri ima sedež, in je na spletnem mestu v oglasu ali kot ključno besedo uporabilo znak, ki je enak znamki Evropske unije, katere imetnik je podjetje B.
      
                  1.
               
               
                  Ali je mogoče v zgoraj opisanem primeru šteti, da je oglas namenjen potrošnikom ali trgovcem v državi članici Y, v kateri ima sedež podjetje B, in ali je za preizkus tožbe zaradi kršitve znamke Evropske unije v skladu s členom 125(5) Uredbe o znamki Evropske unije (1) pristojno sodišče za znamko EU v državi članici Y, če v oglasu, objavljenem v elektronski obliki, ali na spletnem mestu oglaševalca, do katerega je v tem oglasu vsebovana povezava, vsaj ni izrecno natančno navedeno geografsko območje, na katero se dostavljajo izdelki, ali pa z območja dostave ni izrecno izvzeta nobena posamezna država članica? Ali je mogoče pri tem upoštevati vrsto izdelkov, ki se oglašujejo, in okoliščino, da se izdelki podjetja A v skladu s trditvami tržijo po vsem svetu in torej po celotnem ozemlju Evropske unije, vključno z državo članico Y?
               
            
                  2.
               
               
                  Ali je mogoče šteti, da je zgoraj navedeni oglas namenjen potrošnikom ali trgovcem v državi članici Y, če je objavljen na spletnem mestu iskalnika, ki deluje pod nacionalno vrhnjo domeno države članice Y?
               
            
                  3.
               
               
                  Če je odgovor na prvo ali drugo vprašanje pritrdilen: katere druge okoliščine je treba morda upoštevati pri odločanju, ali je zadevni oglas namenjen potrošnikom ali trgovcem v državi članici Y?
               
            
         (1)  Uredba (EU) 2017/1001 Evropskega parlamenta in Sveta z dne 14. junija 2017 o blagovni znamki Evropske unije (UL 2017, L 154, str. 1)